Die regverdige spruit (4) - www.bybelkennis.co.za
by Mitch Kalp · 12/04/2014
In New York they preach about virtually everything, only one thing is not addressed, or is addressed so rarely, that I have as yet been unable to hear it, namely the gospel of Jesus Christ, the cross, sin and forgiveness, death and life – Dietrich Bonhoeffer
Conrad Mbewe het onlangs na aanleiding van Jeremia 23:1 – 8 'n artikel oor leierskap geskryf. Hier is enkele belangrike idees uit hierdie artikel.
God se verlossing
Dit wat hierdie nuwe Koning kom doen, sal selfs die uittog uit Egipte oorskadu:
7Die Here sê verder: "Mense sweer gewoonlik 'n eed en sê: 'So waar as wat die Here leef wat die mense van Israel uit Egipte laat kom het.' Maar daar sal 'n tyd kom dat dit nie meer gebeur nie. 8In plaas daarvan sal hulle sê: 'So waar as die Here lewe wat die mense van Israel na hulle eie land toe teruggebring het uit die land in die noorde en al die lande waarheen hulle weggevat was.' Dan sal hulle in hulle eie land voortgaan met hulle lewe."
Wat kan hierdie Koning – Jesus Christus – bring wat selfs die uittog oorskadu? Want die Lam wat in die middel van die troon is, sal hulle herder wees en hulle na die fonteine met die water van die lewe lei; en God sal al die trane van hulle oë afdroog (Openbaring7:17). Dit sal gebeur as Jesus Christus weer kom.
1.Leiers moet altyd onthou dat God self wil hê dat hulle ware leiers moet wees; Hy wil hê dat ons sy skape uit verre lande moet bring en getrou oor sy skape die wag hou.
2.God het in Jesus CHristus persoonlik op die verhoog verskyn. Ons leef in 'n nuwe tyd – die tyd van die Heilige Gees. Hy loop tussen sy mense en nie een van die mense wat Hy gekies het, sal verlore gaan nie.
3.Hierdie is die boodskap van iemand wat in 'n verre land sit met die sondeboeie om sy enkels. Roep op Jesus Christus om jou te verlos; Hy is hier; Hy wil jou verlos; hou op self probeer en vertrou net op Hom.